
RAPORT  COMUN

asupra propunerii legislative privind înfiinţarea Şcolii Naţionale de Sănătate Publică şi Management Sanitar 

(Pl-x. 82/2007)


1. În conformitate cu prevederile art.95 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport şi Comisia pentru sănătate şi familie au fost sesizate, spre dezbatere şi avizare, în fond, cu propunerea legislativă privind înfiinţarea Şcolii Naţionale de Sănătate Publică şi Management Sanitar (Pl-x. 82/2007).


La întocmirea raportului comun, Comisiile au avut în vedere avizul negativ al Comisiei juridice pentru disciplină şi imunităţi nr. Pl-x 82/27.02.2007, avizul negativ al Comisiei pentru buget, finanţe şi bănci nr.66/5.04.2007, avizul favorabil al Consiliului Legislativ nr.595/25.05.2005, precum şi Punctele de vedere al Guvernului nr.3254/26.10.2006 şi al Ministerului Sănătăţii Publice nr.36205/12.06.2007,  care nu susţin propunerea legislativă.

Propunerea legislativă are ca obiect de reglementare înfiinţarea Scolii Naţionale de Sănătate Publică şi Management Sanitar, prin reorganizarea Institutului Naţional de Cercetare-Dezvoltare în Sănătate, care se desfiinţează. Institutului Naţional de Cercetare-Dezvoltare în Sănătate a fost înfiinţat şi funcţionează în baza Hotărârii Guvernului nr. 1329/2002, având statut de unitate aflată în coordonarea Ministerului Sănătăţii Publice, astfel cum este prevăzută la poziţia 4 de la lit. C din anexa nr.2 la Hotărârea Guvernului nr.168/2005 privind organizarea şi funcţionarea Ministerului Sănătăţii Publice. 

2. Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

3. La lucrările Comisiilor au fost prezenţi 30 de deputaţi din totalul de 42 membri ai Comisiilor reunite.

4. Potrivit prevederilor art. 75 alin. (1) din Constituţia României, republicată, şi ale art. 92  alin. (9) din Regulamentul Camerei Deputaţilor, republicat, Camera Deputaţilor este Cameră decizională.

5. Senatul a respins această propunere legislativă  în şedinţa din 15 februarie 2007.

6. În urma dezbaterii, în şedinţele din 7 martie şi 12 iunie 2007, Comisiile, cu unanimitatea voturilor celor prezenţi,  propun Plenului respingerea propunerii legislative, din următoarele motive:

- propunerea legislativă este rămasă fără obiect, problematica fiind cuprinsă în Titlul XVI din Legea nr.95/2006 privind reforma în domeniul sănătăţii, prin care s-a reglementat înfiinţarea, organizarea şi funcţionarea Şcolii Naţionale de Sănătate Publică şi Management Sanitar.



PREŞEDINTE 







 PREŞEDINTE

